En tørretumbler var ifølge politiet årsag til en brand lørdag ved middagstid i stuehuset på Storardenvej 17 lidt uden for Arden. Det fortæller indsatsleder ved Nordjyllands Beredskab Allan Frisk. Ilden havde bredt sig til to rum og var i gang med at brede sig til taget via et vindue, da brandfolkene nåede frem, fortæller indsatslederen. Branden blev begrænset til de to rum og smule af tagudhænget, men resten af huset har kraftige røg- og sodskader, lyder det fra Allan Frisk. Familien var ikke hjemme, da branden opstod, så alarmen er formentlig anmeldt af en forbipasserende klokken 12.36. Der var ingen fare for hverken mennesker eller dyr i forbindelse med branden.

Opsummering:
Et stuehus på Storardenvej 17 ved Arden har to udbrændte rum samt kraftige sod- og røgskader i resten af huset efter en brand lørdag ved middagstid.